- Beranda
- Profil
- Informasi Publik
- Layanan Publik
- Regulasi
- Gallery
- Kontak
- Peta Situs
- FAQ
Lakukan 3M Plus, Untuk Cegah Demam BerdarahKategori : Informasi Senin, 01 Februari 2016
Setiap tahun, saat musim penghujan tiba, kejadian penyakit demam berdarah dengue (DBD) di Indonesia cenderung meningkat. Untuk itu penting bagi kita untuk mewaspadai DBD ini, salah satunya adalah dengan tindakan pencegahan agar dilingkungan tempat tinggal kita tidak menjadi tempat perkembanganbiakan jentik nyamuk DBD itu.
Dalam penanganan DBD, peran serta masyarakat untuk menekan kasus ini sangat menentukan. Oleh karenanya program Pemberantasan Sarang Nyamuk (PSN) dengan cara 3M Plus perlu terus dilakukan secara berkelanjutan sepanjang tahun khususnya pada musim penghujan. Program PSN , yaitu: 1) Menguras, adalah membersihkan tempat yang sering dijadikan tempat penampungan air seperti bak mandi, ember air, tempat penampungan air minum, penampung air lemari es dan lain-lain 2) Menutup, yaitu menutup rapat-rapat tempat-tempat penampungan air seperti drum, kendi, toren air, dan lain sebagainya; dan 3) Memanfaatkan kembali atau mendaur ulang barang bekas yang memiliki potensi untuk jadi tempat perkembangbiakan nyamuk penular Demam Berdarah.
Adapun yang dimaksud dengan 3M Plus adalah segala bentuk kegiatan pencegahan seperti 1) Menaburkan bubuk larvasida pada tempat penampungan air yang sulit dibersihkan; 2) Menggunakan obat nyamuk atau anti nyamuk; 3) Menggunakan kelambu saat tidur; 4) Memelihara ikan pemangsa jentik nyamuk; 5) Menanam tanaman pengusir nyamuk, 6) Mengatur cahaya dan ventilasi dalam rumah; 7) Menghindari kebiasaan menggantung pakaian di dalam rumah yang bisa menjadi tempat istirahat nyamuk, dan lain-lain.
PSN perlu ditingkatkan terutama pada musim penghujan dan pancaroba, karena meningkatnya curah hujan dapat meningkatkan tempat-tempat perkembangbiakan nyamuk penular DBD, sehingga seringkali menimbulkan kejadian luar biasa (KLB) terutama pada saat musim penghujan.
Berikut ini adalah pesan-pesan dalam pencegahan DBD yang sudah disusun dalam bentuk syair/pantun Aceh
PEUNYAKET DBD
Pujo syukur keupada Allah
Yang peurintah langet ngon donya
Seulaweut saleum beule si leupah
Keu Rasulullah Nabi Mustafa
Saboh peunyaket jino tapeugah
Deumam berdarah geurasi nama
Rame ka keunong dum hamba Allah
Rab jeut keu wabah di Indonesia
Meunan chit lom di Seuramoe Mekkah
Deumam berdarah kayem ji teuka
Keunong kawom ma ngon kawom ayah
Rata daerah ta deungo haba
Keunong aneuk miet yang mantong mirah
Sayang sileupah ta kalon rupa
Nyo treb bantuan ka Innnalillah
Laju beu bagah hase keureunda
Oleh seubabnyan kawom meutuwah
Deungo beu bagah kamo bri cara
Meunyo ka keunong demam berdarah
Bek jeut keu sosah hai kawom dumna
Na peut boh cara keureuja bagah
Wareh meutuwah bek sagai lupa
Yang phon that dile keumbe on mirah
Nyan ie dalam glah beuneuseudia
Laju neupeujeb beu bagah-bagah
Mangat gadoh grah si penderita
Neupeujeb ie, meu padum boh glah
Meunan titah laju neu keureuja
Teuma yang keudua, hai syedara meutuwah
Nyan ija basah boh bak kepala
Kompres ngon ie eh beu bagah-bagah
Kawom meutuwah bek sagai lupa
Teuma yang keu lhee teunte sileupah
Ubat beu bagah neupeujeb sigra
Mangat ditron su-um bek apoh apah
Peubuet beubagah wahe syedara
Teuma yang keupeut ba bak Puskesmas
Sinan petugas ka ji preh gata
Sinan na dokto pareksa beubagah
Demam berdarah neu diagnosa
Kon lage dilee rame yang sosah
Hana Puskesmas ditempat gata
Bak jameun jino dumpeu ka mudah
Rame peutugah jitron u desa
Dumpe peunyaket di ceupet bagah
Sebab peutugah ka geusedia
Rat jeub keuchik rata jeub lurah
Geudong Puskesmas le yang kana
Manyang-manyang gunong seulawah
Kayem na gajah meukawan raya
Geujala keunong demam berdarah
Deungo meutuwah kamo calitra
Na nam macam tanda yang leumah
Pham beubagah bek roh ta lupa
Yang phom seu-um ngon apoh apah
Tamoh leumah peunyaket teuka
Dua uroe ato meutamah
Bak jumulah tujoh hingga
Tujoh uro aloh alah
Seu-um leupah jeub-jeub anggota
Yang keuduwa syedara meutuwah
Laju leumah tanging rupa
Ji timoh bintek-bintek tanging leumah
Habeh mirah jeub-jeub anggota
Teuma yang keu lhee teunte sileupah
Ji teubiet darah ta kalon nyata
Lewat idong ji teubiet darah
Sayang leupah takalon rupa
Tanda yang keupeut jino ta peugah
Muntah darah si penderita
Rot pungong dan rot babah
Teubit darah hana reuda
Yang keulimong bungong meu ulah
Saket leupah diniyub dada
Bak ule ate saket sileupah
Demam berdarah that berbahaya
Teuma yang keunan meunyo ka parah
Dalam geulisah si penderita
Jaro ngon gaki leupi sileupah
Reu oh meuruwah tanging keuluwa
Kuala Idi Pasi that luwah
Kuala Beukah aron meubanja
Cara peugadoh Deumam Berdarah
Neu baca bagah wahe syedara
Cara poh jamok sino tapeugah
Demam berdarah disinan punca
Aedes Aegypti jamok that juwah
Hantom ji minah bak rumoh gata
Mate nang jamok utang goh lom glah
Ingat meutuwah mandum syedara
Sebab bijeh goh habeh punah
Meunan geu peugah dalam calitra
Maka seubabnya kawom meutuwah
Beu kayem neu rah peukakah yang na
Seulingka rumoh peugleh beu bagah
Mangat punah jeuntek ube na
Na nam boh cara hai syedara meutuah
Beu mangat punah bijeh nyamok cilaka
Nyo mantong bijeh jamok Demam Berdarah
Meuribe ilah han peu tamita
Cara yang phon jino tapeugah
Kulah beu neurah, ie neu tuka
Si minggu sigo beuna neu rah kulah
Beu neutem meu payah wahe syedara
Teumpayan neu top teumpat ie neu keubah
Kawom meutuwah cara keu dua
Cara yang keu lhee teunte si leupah
Neu ganto bagah ie dalam pot bunga
Si uro sigo neu ganto bagah
Beu mangat punah jeuntik ube na
Ngat mate bijeh jamok Demam Berdarah
Adak ka payah harus ta keureuja
Yang keu peut cara baca meutuwah
Tanom beu bagah plok kaplok yang na
U bena plok susu dan beulangong beukah
Meunan chit glah-glah yang hana le guna
Bandum neu tanom atawa neu pinah
Kawom meutuwah bek sagai lupa
Menan chit lom kawom meutuah
Bhan moto beukah ngon kaleng tuha
Meunyo barang nyan hana neu pinah
Lam sia payah si umu masa
Kareuna jamok hana di minah
Dalam bhan beukah ngon kaleng tuha
Teuma yang limong bungong si ulah
Cara peu punah bijeh bubena
Bubok Abate neu tabu bagah
Meunan peurintah beudoh keureuja
Dua buleuen sigo ado meutuwah
Abate ta ruwah bak teumpat yang na
Kadang na teumpat taboh ie payah
Disinan bagah abate, beu taro sigra
Cara yang keu nam supaya mudah
Abate neu keubah di rumoh tangga
Lam si reutoh lite ie, hai ado bagah
Abate pah taro saboh tanca
Bak apotik Abate mudah
Hana peu sosah nibak tamita
Habeh nam ban nam boh kalheuh tapeugah
Cara peu punah jeuntek ubena
Seb keuh ohno haba kamoe peugah
Deumam berdarah ka abeh calitra
Meunyoe na umu geubri le Allah
Jan laen ta tamah yang leubeh gura.
run_Latn nno_Latn ind_Latn ind_Latn bug_Latn zho_Hans ind_Latn bug_Latn crh_Latn ind_Latn ind_Latn ind_Latn ind_Latn ind_Latn bjn_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ind_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn wol_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn